( 358 ) 

 ont esté décolés, sans aucune accusation ou condempnalion 

 juste , mais contre Dieu et contre raison. Et pour ce , dès main- 

 tenant je vous rens et quitte toute foy, féauté , service et 

 hommage que je vous dévoie ou peusse devoir, et tout ce pour 

 quoi je povoie estre tenus à vous pour quelconque cause que 

 ce fust. Et dores en avant je vous porleray domage de toute ma 

 puissance comme à celui en cui je treuve raison et justice 

 deffaillir et qui a enfraint toute paix, amour, convenances, 

 traités et seremens fais, promis, jurés et acordés par vous à 

 mon dit seigneur et frère. Donné à Cherboure , le XXVIII.c 

 jour de may lan mil CGC LVI soubs le scel de mon secret en 

 absence démon grant seel. 



Suit une déclaration par laquelle quatre chevaliers et six 

 écuyers, sujets du roi de Navarre, renoncent, pour la même 

 cause, à toute obéissance et à tout service envers le roi de 

 France. 



Au roy de France , 



Très grans et puissans sires, je Regnaut de Braquemont, je 

 Guillaume , sire de Buveraus ; je Jehan , sire de Varsailles ; je 

 Henry, sire de Troussiauville , chevaliers ; je Robert Porteclerc, 

 je Jehan du Chesne , je Robert de Chartres , je Guillemont de 

 Bracquenraont , je Henry de Peremont et je CoUeton de Ricey , 

 escuiers, qui, pour doubte de voire grant puissance, ne voulons 

 nous soubsmettre à demourer soubs icelle, meesmement que 

 nous veons et appercevons que vous et les vôtres monstres très 

 dure volenlé contre ceuls qui sont bien vueillans du roy de 

 Navarre, notre chier seigneur, du quel nous sommes et voulons 

 estre serviteurs, vous rendons et quittons féauUé et nous mettons 

 hors de tout service que nous vous devions, ou poons devoir, ou 

 en quoi nous peussions estre tenus à vous par quelconque 



